Dragi učenci,

upam, da ste vsi zdravi ter da ste opravili nalogo iz glasbene umetnosti za prejšnji teden.

Za ta teden boste imeli dve novi nalogi.

Ena je zelo enostavna in se nanaša na pesem, ki ste se jo učili prejšnji teden. Naučite se peti pesem Ptičja ženitev brez besedila pred seboj. Na začetku lahko pojete s pomočjo predvajanja pesmi v ozadju. Kasneje poskusite zapeti sami, torej brez melodije v ozadju ter brez besedila pred seboj. Zvočno datoteko ste že dobili prejšnji teden.

Druga naloga je bolj ustvarjalna, in sicer je treba narediti eno glasbilo po želji. To je lahko glasbilo katerekoli skupine (tolkalo, brenkalo, pihalo ...). Zaželeno je, da je glasbilo narejeno iz čimveč reciklažnih materialov. Najpomembnejše je, da pri izdelavi uživate ter da ste čimbolj ustvarjalni. Če pa ne bo šlo vse kakor ste načrtovali, ni konec sveta, mogoče prav zaradi tega dobite na koncu še bolj zanimivo glasbilo.

Vesel bom, če mi pošljete fotografijo vašega glasbila po e-mailu (vojotodor@gmail.com). Prepričan sem, da vam bo uspelo in da boste ustvarjalni tako kot vedno.

Ostanite zdravi in veseli!

Učitelj Vojo